Държавен вестник, бр. 13, 2006 г., стр. 29

Б Р О Й  13
Д Ъ Р Ж А В Е Н   В Е С Т Н И К
С Т Р .  29
2. условията и редът за издаване и отнемане
на свидетелство за окачествители на яйца и
редът за провеждане на курс за обучение и за
полагане на изпит;
3. редът за събиране на данни за средната
цена на покупко-продажбата.
Чл. 2. Наредбата се прилага за кокоши яйца
за директна консумация.
Чл. 3. (1) Срокът на годност за яйцата от
клас “А” не може да бъде по-къс от 28-ия ден,
следващ деня на снасянето.
(2) Яйцата по ал. 1 се предлагат на пазара в
срок 21 дни от снасянето, или най-малко 7 дни
преди посочения срок на годност.
Чл. 4. (1) Изискванията относно окачествя-
ването, маркирането и опаковката не се прила-
гат за яйца, които са произведени и се продават
от производителя директно на потребителя за
собствена консумация.
(2) Изключението по ал. 1 се отнася:
1. за яйца, предлагани в производствения
обект;
2. за яйца, предлагани на общинските паза-
ри, при спазване на условията и реда, определе-
ни от съответния общински съвет, за извър-
шване на търговия с яйца от дребни производи-
тели на територията на общината;
3. при разнасяне по домовете на закупени
или поръчани яйца.
Чл. 5. Изискванията относно окачествява-
нето, маркирането и опаковката не се отнасят
и за яйца, които директно се транспортират от
производствения обект до:
1. одобрен пакетиращ център;
2. стоково тържище, в което има одобрен
пакетиращ център;
3. преработвателно предприятие.
Чл. 6. Забранява се смесването на яйца от
различни класове, както и на кокоши яйца за
директна консумация с яйца за люпене, счупе-
ни, пукнати, яйца за промишлени цели или
инкубирани яйца.
Раздел II
Доставка, съхранение и транспортиране
на яйцата
Чл. 7. (1) Яйцата се доставят на изкупвачи
в пакетиращи центрове за яйца, стокови тър-
жища по чл. 5, т. 2 или в преработвателни пред-
приятия.
(2) Яйцата за промишлени цели, с изключе-
ние на инкубираните яйца, се доставят в паке-
тиращи центрове за яйца или преработвателни
предприятия, с изключение на предприятията,
преработващи храни.
(3) Инкубираните яйца и счупените при ока-
чествяването яйца се доставят в преработвател-
ни предприятия, с изключение на предприяти-
ята, преработващи храни.
(4) Преди напускане на производствения обект
на всеки контейнер с яйца се обозначават:
1. наименованието, адресът и отличителният
номер на производствения обект;
2. броят яйца и тяхната тегловна категория;
3. денят на снасяне;
4. датата на изпращане.
(5) Обозначенията по ал. 4 могат да бъдат
допълнени със:
1. начина на хранене на кокошките носачки;
2. регионалния произход на яйцата.
Чл. 8. (1) Яйцата се доставят за окачествява-
не всеки работен ден.
(2) В случаите на доставяне в пакетиращ
център за яйца доставката може да се извърши
веднъж седмично, когато температурата в по-
мещенията, в които производителят съхранява
яйцата, не надвишава +18 °С.
(3) От изкупвача до пакетиращия център
яйцата се доставят не по-късно от работния ден,
следващ деня на получаването.
Чл. 9. Яйцата “Екстра качество” се доста-
вят на изкупвача или в пакетиращия център за
яйца всеки работен ден. Ако температурата в
помещенията, в които производителят съхра-
нява яйцата, не надвишана +18 °С, доставката
може да се извършва всеки втори ден. Яйцата,
снесени в почивните дни, се доставят на пър-
вия работен ден.
Чл. 10. (1) Яйцата, върху които се маркира
датата на снасяне, се доставят в пакетиращите
центрове за яйца в деня на снасянето.
(2) Когато датата на снасяне е маркирана
в производствения обект, яйцата се доставят
не по-късно от работния ден, следващ деня на
снасяне.
Чл. 11. (1) Яйцата се съхраняват в чисти, сухи
и непропускащи миризми помещения при под-
държане на подходяща температура, която оси-
гурява оптимално съхранение и запазва тяхно-
то качество.
(2) По време на съхранение и транспортира-
не яйцата трябва да бъдат чисти, сухи, предпа-
зени от миризми, удар, слънчева светлина и
други неблагоприятни климатични въздействия.
Раздел III
Окачествяване
Чл. 12. Яйцата се окачествяват според прес-
нотата, морфологичните си качества и начина
на съхранение, както следва:
1. клас “А” или “пресни яйца”, в т.ч. група
“Екстра качество”;
2. клас “Б”—яйца, които не отговарят на
изискванията за категория “А”, в  т.ч. охладе-
ни яйца.
Чл. 13. (1) Яйцата от клас “А” в зависимост
от теглото си се окачествяват в четири кате-
гории:
1. XL—много големи;
2. L—големи;
3. M—средни;
4. S—малки.